
ΔΙΑΤΑΓΜΑΤΑ 

590. Π ιαρ ί «γχιρδυοως συστάσεως χοΗνωφελονς ί&ρύμιατος 

ύχό τήν 87ιωνυμίαν «ΠΑΓΧΙΑΚΟΝ ΙΔΡΥΜΑ ΥΠΟ¬ 
ΤΡΟΦΙΏΝ ΕΣΩΤΕΡΙΚΟΥ ΚΑΙ ΕΞΩΤΕΡΙΚΟΥ 
ΙΩΑΝΝΟΥ ΔΙΑΜΑΝΤΗ ΠΑΤΕΡΑ» χαί βρώ¬ 
σεως τοϋ Οργανισμού αύτοΰ.1 

591. Π'ϊιρί 'έιχίεκίτάΐτειωις τών ιδιατάξεων τών άρθρων 1 &οαί 

2 τοϋ Νόμο;) 4464/1965, ώς έτροχοχοιήδησαν! διά 
τών άρθρων 43 τοϋ Ν. 22/1975 χαί 29 τοϋ Ν. 434/ 
1976 χαί έχί τών ύχαλλήλωνί Νομικών Προσώπων 
έχοχτευομένων ύχό τοϋ ΥΕΝ.2 


ΔΙΑΤΑΓΜΑΤΑ 

—-— (ΐ) · 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 590 

Περί έγκρίσεως συστάσεως κοινωφελούς ιδρύματος όπό 
τήν επωνυμίαν «ΠΑΓΝΙΑΚΟΝ ΙΔΡΥΜΑ ΥΠΟΤΡΟ¬ 
ΦΙΩΝ ΕΣΩΤΕΡΙΚΟΥ ΚΑΙ ΕΞΩΤΕΡΙΚΟΥ ΙΩΑΝ- 
ΝΟΥ ΔΙΑΜΑΝΤΗ ΠΑΤΕΡΑ» καί κυρώσεως τοϋ 
"Οργανισμού αύτοΰ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύχ’ οψε: : 

1) Τάς οχ - άρι-3. 19310/12.1.77 χαί 19700/9.6.77 αρά¬ 
ξεις τοϋ συμβολαιογραφοϋντος Γεν. Προξένου τής Ελλάδος 
έν Λονδίνω Λεωνίδου Π. Μαυρομιχάλη, 2) τάς διατάξεις 
τών άρ$ρ. α) 108 καί 110 τοϋ ’Αστ. Κωδικός, β) 101 καί 
119 τοϋ Εισαγωγικού Νόμου τού ’Αστ. Κωδικός χαί γ) 95 
καί 98 τοϋ Α.Ν. 2039/39 «χέρι τροχοχοιήσεως, συμχληρώ- 
σεως καί κωδιχοχοιήσεως τών Νόμων χερί έχχαδαρίσεως καί 
διοικήσεως τών εις τό Κράτος καί υπέρ κοινωφελών σκοπών 
καταλειπομένων κληρονομιών, κληροδοσιών καί δωρεών» καί 
3) τάς άπό 5.5.1977 καί 13.6.1977 συμφώνους γνωμοδο¬ 
τήσεις τοΰ Συμβουλίου Εθνικών Κληροδοτημάτων, προ- 
τάσει τών Υπουργών Εθνικής Παιδείας καί Θρησκευμάτων 
καί Οικονομικών, άποφασίζομεν: 

Άρθρον μόνον. 

1. Έγκρίνομεν τήν σύστασιν τοΰ Κοινωφελοΰς /Ιδρύ¬ 
ματος υπό τήν επωνυμίαν «ΠΑΓΧΙΑΚΟΝ ΙΔΡΥΜΑ 
ΥΠΟΤΡΟΦΙΩΝ ΕΣΩΤΕΡΙΚΟΥ ΚΑΙ ΕΞΩΤΕΡΙΚΟΥ 
ΙΩΑΝΝΟΥ ΔΙΑΜΑΝΤΗ ΠΑΤΕΡΑ», γενομένην ύπό τοΰ 
Ίωάννου Διαμαντή Πατέρα, διά τής ύπ’ άριθ. 19310/ 


12.1.1977 πράξεως τοΰ συμβολαιογραφοΰντος Γενικοΰ 
Προξένου τής Ελλάδος έν Λονδίνω λεωνίδου Π. Μαύρο- 
μιχάλη. 

2. Τό ίδρυμα τελεί ύπό τήν έποπτείαν τών Υπουργών 
Εθνικής Παιδείας καί Θρησκευμάτων καί Οικονομικών, 
κατά τάς διατάξεις τοΰ Α.Ν. 2039/1939, ώς ούτος έκά- 
στοτε Ισχύει καί τών εις έκτέλεσιν τούτου έκδοθέντων Δια¬ 
ταγμάτων. 

3. Κυροΰμεν τον οργανισμόν διοικήσεως καί διαχειρί- 

σεως τοΰ ιδρύματος, ώς ούτος περιελήφθη εις τήν ΰπ’ άριθ. 
19700/9.6.1977 πράξιν τοΰ αύτοΰ ώς άνω Προξένου καί 
συνεπληρώθη άρμοδίως, έξ άρθρων έννέα (9) καταχωρι- 
ζόμενον κατωτέρω. __ 

Εις τούς αύτούς Υπουργούς Εθνικής Παιδείας καί Θρη¬ 
σκευμάτων καί Οικονομικών, άνατέθεμεν τήν δημοσίευσιν 
καί έκτέλεσιν τοΰ παρόντος Διατάγματος. _ 

Έν Άθήναις τή 27 / Ιουνίου 1977 


οι ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ 

ΓΕΩΡΓΙΟΣ ΡΑΛΛΗΣ ΕΥΑΓΓ. ΔΕΒΛΕΤΟΓΛΟΥ 


ΟΡΓΑΝΙΣΜΟΣ 

Διοικήσεως καί διαχειρίσεοις τοΰ Κοινωφελούς Ιδρύματος 
ύχό τήν έχωνομίαν «ΠΑΓΧΙΑΚΟΝ ΙΔΡΥΜΑ ΥΠΟ¬ 
ΤΡΟΦΙΩΝ ΕΣΩΤΕΡΙΚΟΥ ΚΑΙ ΕΞΩΤΕΡΙΚΟΥ ΙΩΑΝ¬ 
ΝΟΥ ΔΙΑΜΑΝΤΗ ΠΑΤΕΡΑ». 

"Αρθρον 1. 

Μορφή - Επωνυμία - Έδρα - Σφραγίς. 

1. Τό συσταθέν ύπό τοΰ Ίωάννου Διαμαντή Πατέρα, 
διά τής ύπ’ άριθ. 19310/12.1.1977 πράξεως τοΰ συμβο¬ 
λαιογραφοΰντος Γενικοΰ Προξένου τής Ελλάδος έν Λον¬ 
δίνω Λεωνίδου Π. Μαυρομιχάλη, Κοινωφελές "Ιδρυμα, ύπό 
τήν" έπωνυμίαν «ΠΑΓΧΙΑΚΟΝ ΙΔΡΥΜΑ ΥΠΟΤΡΟ¬ 
ΦΙΩΝ ΕΣΩΤΕΡΙΚΟΥ ΚΑΙ, ΕΞΩΤΕΡΙΚΟΥ ΙΩΑΝΝΟΥ 
ΔΙΑΜΑΝΤΗ ΠΑΤΕΡΑ», άποτελεΐ νομικόν πρόσωπον 
ΐδιωτικοΰ δικαίου, διεπόμενον ύπό τών διατάξεων τοΰ Α.Ν. 
2039/1939, ώς ούτος έκάστοτε ισχύει, τών εις έκτέλεσιν 
τούτου έκδοθέντων Διαταγμάτων καί τοΰ παρόντος "Οργα¬ 
νισμού. 

2. Τό "Ιδρυμα έδρεύει έν "Αθήναις. 

3. Τό "Ιδρυμα κέκτηται σφραγίδα κυκλικήν, άναγρά- 
φουσαν περιμετρικώς καί έντός πλαισίου τάς λέξεις «ΠΑΓ- 
ΧΙΑΚΟΝ ΙΔΡΥΜΑ ΥΠΟΤΡΟΦΙΩΝ ΙΩΑΝΝΟΥ Δ. ΠΑ¬ 
ΤΕΡΑ» καί εις τό μέσον τό έτος έγκρίσεως τής συστάσεως 
αύτοΰ (1977). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


’Άρθρον 2. 

Περιουσία - Πόροι του Ιδρύματος. 

1. Περιουσία τοΰ Ιδρύματος είναι τό ποσόν τοΰ ενός 
έκατομμυρίου (1.000.000) λιρών Αγγλίας, οπερ έχε 
κατατε-Ψή εις άνα-αλλοτρίωτον έντοκον λογαριασμόν τής ταράι 
τώ 'Τποκαταστήματι Λονδίνου τής Εθνικής Τραπέζης τής 
Ελλάδος. 

2. Πόροι τοΰ Ιδρύματος είναι οί τόκοι καί Ιν γένει αί 
πρόσοδοι τής περιουσίας αύτοϋ. 

’Άρθοον 3. ' 

Σκοπός τοΰ Ιδρύματος. 

1. Σκοπός τοΰ Ιδρύματος είναι ή χορήγησις υποτροφιών: 
α) είς αποφοίτους έξ απάντων τών Λυκείων τοΰ Νόμου Χίου, 
διά τήν συνέχισιν τών Πανεπιστημιακών Σπουδών των είς- 
τό εσωτερικόν καί β) είς επιστήμονας Χίους, διά μεταπτυ¬ 
χιακάς σπουδάς είς τό εξωτερικόν. Κατ’ άμφοτέρας τάς 
περιπτώσεις ταύτας νοούνται σπουδα'ι είς τάς Σχολάς θε¬ 
τικών επιστημών, συμπεριλαμβανομένων τής Άνωτάτης 
Βιομηχανικής Σχολής, της Άνωτάτης Σχολής Οικονομικών 
καί Εμπορικών Επιστημών καί τής Άνωτάτης Σχολής 
Κοιλών Τεχνών. Συμπεριλαμβάνονται επίσης αΐ Παιδαγω- 
γικαί Άκαδημίαι, αί Σχολαί Νηπιαγωγών καί αί Φιλοσο- 
φικαί καί Θεολογικαί Σχολαί, υπό τήν προϋπόθεσιν ότι 
οί υπότροφοι τών Σχολών τούτων θά προορίζονται νά υπη¬ 
ρετήσουν είς τήν Δημοσίαν Έκπαίδευσιν. 

2. Δικαιούνται υποτροφιών υποψήφιοι, διακρινόμενοι διά 
τό ήθος καί τήν προσήλωσίν των είς τάς έλληνοχριστια- 
νικάς άρχάς, τών οποίων ή οικονομική κατάστασις δικαιο¬ 
λογεί τήν ύπό τοΰ Ιδρύματος ένίσχυσιν διά τήν συνέχισιν 
τών σπουδών των καί λαβόντες τό απολυτήριον ή πτυχίον 
των μέ βαθμόν τουλάχιστον «λίαν καλώς» καί διαγωγήν 
«κοσμιωτάτην». Τά προσόντα τών υποψηφίων κρίνονται 
υπό τοΰ Διοικητικού Συμβουλίου του Ιδρύματος. 

3. Δικαιούνται ωσαύτως υποτροφιών τά βασικά στελέχη 
τής Βιομηχανίας Βερνικίων καί Χρωμάτων «ΒΙΒΕΧΡΩΜ 
Α.Ε.» καί τής Ναυτιλιακής Εταιρείας «ΛΕΑΝΔΡΟΣ», 
άσχολούμενα είτε ώς ύπάλληλοι είτε ως έργάται καί τά 
τέκνα αυτών. 

4. Κατ’ έξαίρεσιν, τών ανωτέρω, τό Διοικητικόν Συμ- 
βούλιον τοΰ Ιδρύματος, δι’ ομοφώνου άποφάσεώς του καί 
μετ’ είσήγησιν τοΰ ίδρυτοΰ ή τοΰ έκάστοτε έκπροσωποΰντος 
αυτόν ή τοΰ έκάστοτε Προέδρου τοΰ Ιδρύματος, δύναται 
■ νά χορηγή υποτροφίας εσωτερικού καί εξωτερικού καί είς 
υποψηφίους άνεξαρτήτως τών έν ταϊς προηγουμέναις παρα- 
γράφοις τοΰ παρόντος άρθρου όριζομένο^ν, ύπό τήν προϋ- 
πόθεσιν όμως πάντοτε τοΰ ήθους καί τής καλής έπιδόσεως 
είς τάς σπουδάς. 

5. Αί ύποτροφίαι είναι έτήσιαι, άνανεούμεναι μέχρι πέρα- 
τος τών σπουδών, έφ’ όσον έξακολόυθοΰν νά ύπάρχουν 
αί σχετικαί προϋποθέσεις, παρέχονται δε επί δέκα (10) 
μήνας κατ’ έτος, διά τούς σπουδάζοντας είςτό εσωτερικόν, 
άρχόμεναι άπό 1ης Όκτωβρίου καί δι’ ολόκληρον τό έτος 
διά τούς σπουδάζοντας είς τό εξωτερικόν. 

6. Τό ποσόν έκάστης ύποτροφίας ορίζεται είς πέντε 
χιλιάδας (5.000) δραχμάς μηνιαίος, διά τούς σπουδάζοντας 
είς τό εσωτερικόν καί είς εκατόν είκοσι (120) λίρας Αγγλίας 
μηνιαίος, διά τούς σπουδάζοντας είς τό εξωτερικόν. Τό 
ποσόν της ύποτροφίας καταβάλλεται κατά μήνα, άπό 1ης 
Όκτωβρίου, είσπραττόμενον αυτοπροσώπως ύπό τοΰ ύπο- 
τρόφου ή Ιμβαζόμενον έπ’ όνόματί του, έφ’ όσον σπουδάζει 
εκτός τών Αθηνών ή εις τό εξωτερικόν. Διά τούς σπουδα- 
στάς έξωτερικοΰ τό έμβασμα πραγματοποιείται είς ξένον 
νόμισμα. Είς περίπτωσιν μεταβολής τών νομισματικών 
συνθηκών ή μειώσεως τών επιτοκίων ή αύξήσεως τοΰ τιμα¬ 
ρίθμου, τό Διοικητικόν Συμβούλιου τοΰ Ιδρύματος δύναται 
νά αύξάνη τό ποσόν της ύποτροφίας μέχρι τοΰ ύπολοίπου 
τών έτησίων τόκων τοΰ κεφαλαίου τής καταθέσεως, ούδέ- 
ποτε όμως νά διαθέτη καί εξ αύτοΰ, δπερ θά παραμείνη 
άναπαλλοτρίωτον, έφαρμοζομένων κατά τά λοιπά τών δια¬ 


τάξεων τοΰ άρθρου 28 τοΰ άπό 18/23-8-1941 Καν. Διατά¬ 
γματος «περί τοΰ τρόπου άπονομής ύποτροφιών εκ κληρο¬ 
νομιών, κληροδοσιών καί δωρεών καταλειπομένων είς 
άλλα πρόσωπα νομικά ή φυσικά πλήν τοΰ Κράτους». 

7. *0 ύπότροφος ύπόχρεοΰται νά ύποβάλλη είς τό "Ιδρυμα 
άνά τρίμηνον πιστοποιητικού τής Σχολής του περί άνελλι- 
ποΰς φοιτήσεως καί καλής έπιδόσεως είς τά μαθήματα. 

8. 'ΙΙ ύποτροφία διακόπτεται : α) αν ό ύπότροφος παραι- 
τηθή γραπτώς αυτής, β) εάν διακόψη τάς σπουδάς του ή 
επίδειξη άμέλειαν είς αύτάς, γ) εάν ή συμπεριφορά του 
άπάδη είς τά χρηστά ήθη καί τάς έλληνοχριστιανικάς παρα¬ 
δόσεις, δ) εάν καταδικασθή ύπό έλληνικοΰ ή ξένου δικαστη¬ 
ρίου δι’ οίονδήποτε παράπτωμα καί ε) αν δεν προσκόμιση 
εγκαίρως τό ύπό τής προηγουμένης παραγράφου τοΰ παρόν¬ 
τος άρθρου πιστοποιητικού. 

9. Προς χορήγησιυ ύποτροφίας οί ύποψήφιοι δέον νά 
ύποβάλλουν είς τό "Ιδρυμα, τό άργότερον μέχρι τέλους 
Ιουλίου, σχετικήν αίτησιν μετά τών εξής δικαιολογητικών : 
α) πληροφοριακού σημειώματος συμπληρουμένου έπί ειδι¬ 
κού έντυπου, β) πιστοποιητικού Δημάρχου ή Προέδρου 
Κοινότητος περί τοΰ τόπου καταγωγής των, γ) άπολυτηρίου 
Λυκείου ή πτυχίου Άνωτάτης Σχολής, δ) βεβαιώσεως τής 
άρμοδίας Οίκον. Εφορίας, έμφαινούσης τά δηλωθέντα κατά 
τό παρελθόν έτος εισοδήματα τοΰ πατρός τοΰ ύποψηφίου ή 
καί τοΰ ίδιου, έφ’ όσον κέκτηται εισόδημα καί ε) πτυχίου 
άνεγνωρισμένης σχολής περί άρτιας γνώσεως τής ξένης 
γλώσσης τής όμιλουμένης είς τήν Χώραν είς ήν προτίθενται 
νά σπουδάσουν. 

10. "Αμα. τη λήξει τής προς ύποβολήν τών αιτήσεων 
προθεσμίας, τό Διοικητικόν Συμβούλιον τοΰ Ιδρύματος 
ελέγχει ταύτας μετά τών δικαιολογητικών, δυνάμενον νά 
ζητη τήν αύτοπρόσωπον έμφάνισιν ένώπιόν του τών ύπο- 
ψηφίων καί νά τούς ύποβάλλη είς σχετικήν έξέτασιν, προς 
διαπίστωσιν πέραν τών τυπικών καί τών ουσιαστικών προ¬ 
σόντων αύτών, μεθ’ δ, διά πράξεώς του, άνακηρύσσει τούς 
ύποτρόφους, έφαρμοζομένων κατά τά λοιπά τών διατάξεων 
τοΰ άρθρου 33 τοΰ άπό 18/23-8-1941 Καν. Διατάγματος. 

"Αρθρον 4. 

Διοίκησις τοΰ Ιδρύματος. 

1. Τό "Ιδρυμα διοικεΐται ύπό πενταμελούς Διοικητικού 
Συμβουλίου, άποτελουμένου έκ τών : α) Ίωάννου Διαμαντή 
Πατέρα, ώς Προέδρου, β) Παντελή Διαμαντή Πατέρα, νΰν 
Δημάρχου Οίνουσών, γ) Λεωνίδου Αντωνίου Μπουρνιά, 
νΰν Βουλευτοΰ Χίου, δ) έκάστοτε Έπιθεωρητοΰ Μέσης 
έκπαιδεύσεως Χίου καί ε) έκάστοτε Λυκειάρχου Οίνουσών. 

"Λμα τη δημοσιεύσει τοΰ παρόντος διά τής Έφημερίδος 
τής Κυβερνήσεως, τό Διοικητικόν Συμβούλιον έκλέγει, 
μεταξύ τών μελών του, τόν Αντιπρόεδρον ^ τον Γραμματέα 
καί τόν Ταμίαν τοΰ Ιδρύματος. 

2. Έν περιπτώσει παραιτήσεως, άνικανότητος, έκπτώ- 
σεως, άντικαταστάσεως ή θανάτου μέλους τίνος τοΰ Διοι¬ 
κητικού Συμβουλίου, ή κενωθεϊσα θέσις πληροΰται δι’ 
έκλογής έτέρου προσώπου ύπό τών λοιπών μελών, έλευθέρως 
μέν, ώς προς τόν Λεωνίδαν Άντ. Μπουρνιάν μεταξύ τών 
έκ Χίου έπιστημόνων, περιωρισμένως δέ, ώς πρός τά λοιπά 
μέλη μεταξύ τών μελών τής οίκογενείας Πατέρα καί τών 
έν Χίω ύπηρετούντων έκπαιδευτικών, έφαρμοζομένων κατά 
τά λοιπά τών διατάξεων τής παραγράφου 4 τοΰ άρθρου 99 
τοΰ Α.Ν. 2039/1939. 

3. Τό Διοικητικόν Συμβούλιον συνεδριάζει έν Άθήναις ή 
Χίω, οσάκις κρίνεται τούτο άναγκαΐον καί εύρίσκεται έν 
απαρτία παρόντων τριών-τουλάχιστον έκ τών μελών του, 
παρισταμένων αυτοπροσώπως ή δι’ έξουσιοδοτουμένου 
άντιπροσώπου. Έκαστον μέλος δικαιούται νά έκπροσωπή 
έν ή περισσότερα μέλη, δι’ ειδικής εγγράφου έξουσιοδοτή- 
σεως, άλλά διά τήν λήψιν άποφάσεώς άπαιτεΐται ή αυτοπρό¬ 
σωπος παρουσία δύο τουλάχιστον μελών. Αί άποφάσεις 
λαμβάνονται κατά πλειοψηφίαν, έν ίσοψηφία έπικρατούσης 
τής γνώμης ύπέρ ής έτάχθη ή ψήφος τοΰ Προέδρ·» ή τοΰ 
προεδρεύοντος Αντιπροέδρου. 

4. Των συνεδριάσεων τοϋ Διοικητικού Συμβουλίου τη¬ 
ρούνται πρακτικά, εις ά καταχωρίζονται πάσαι αί κατ’ 
αύτάς λαμβανόμεναι άποφάσεις, αί έκδιδόμεναι πράξεις καί 
εν γένει συζητήσεις επί θεμάτων άφορώντων είς τδ "Ιδρυμα. 
'Οσάκις ήθελε προκόψει διαφωνία κατά την λήψιν άποφά- 
σεως ή έκδοσιν πράξεώς τίνος, εις τά πρακτικά καταχω¬ 
ρίζεται καί ή γνώμη της μειοψηφίας. 

Τά πρακτικά έκάστης συνεδριάσεως υπογράφονται υπό 
πάντων των μετασχόντων αυτής μελών. 

5. Τό Διοικητικόν Συμβούλιον αποφασίζει έπί παντός 
θέματος αφορώντας είς την διοίκησιν καί λειτουργίαν τοϋ 
Ιδρύματος, την διαχείρισιν τής περιουσίας αύτοϋ καί την 
διάθεσιν τών πόρων του, προς έκπλήρωσιν τοϋ σκοποΰ 
του καί την πρόσληψιν καί άπόλυσιν τοϋ απαραιτήτου 
προσωπικοΰ, κατά τάς διατάξεις τοϋ Α.Ν. 2039/1939, τών 
είς έκτέλεσιν τούτου έκδοθέντων Διαταγμάτων καί τοϋ 
παρόντος Όργανισμοΰ. 

6. Τά μέλη τοϋ Διοικητικοϋ Συμβουλίου παρέχουν τάς 
υπηρεσίας των άμμισθί, δικαιούμενα μόνον οδοιπορικών έξό-, 
δων νομίμως άποδεικνυομένων. 

"Αρθρον 5. 

Αρμοδιότητες Προέδρου - Γραμματέως - Ταμίου. 

1. Ό Πρόεδρος τοϋ Διοικητικοϋ Συμβουλίου : α) Καλεϊ 
τά μέλη αύτοϋ είς συνεδρίασιν, κηρύσσει τήν έναρξιν καί 
την λήξιν έκάστης συνεδριάσεως καί διευθύνει τάς συζητή¬ 
σεις, β) καταρτίζει μετά τοϋ Γραμματέως την ήμερησίαν 
διάταξιν καί υπογράφει ταύτην, ώς καί τάς προσκλήσεις 
προς συνεδρίασιν, γ) είσηγεΐται τά προς συζήτησιν θέματα,' 
εκδίδει τά εντάλματα πληρωμής, άλληλογραφεϊ μετά τών 
Αρχών καί επιμελείται τής έκτελέσεως τών αποφάσεων 
τοϋ Διοικητικοϋ Συμβουλίου καί ε) εκπροσωπεί τό "Ιδρυμα 
ενώπιον τών Δικαστηρίων, πάσης Αρχής καί παντός τρίτου. 
Τον Πρόεδρον, άπόντα ή κωλυόμενον, άναπληροϊ καθ’ άπά- 
σας τάς άρμοδιότητας αύτοϋ ό Αντιπρόεδρος. 

2. 'Ο Γραμματεύς τηρεί τά πρακτικά τών συνεδριάσεων 
τοϋ Διοικητικοϋ Συμβουλίου, την αλληλογραφίαν τοϋ Ιδρύ¬ 
ματος καί τά βιβλία αύτοϋ, ύπογράφων μετά τοϋ Προέδρου 
πάντα τά έγγραφα τοϋ Ιδρύματος. 

3. 'Ο Ταμίας επιμελείται τής είσπράξεως τών εσόδων 
τοϋ Ιδρύματος, βάσει άποδείξεων είσπράξεως καί ενεργεί 
τάς πληρωμάς, βάσει ενταλμάτων, ύπογραφομένων ύπό τοϋ 
Προέδρου καί αύτοϋ καί έκδιδομένων έπί τοϋ παρά τή 
Εθνική Τραπέζη τής Ελλάδος τηρουμένου δοσοληπτικοΰ 
λογαριασμοΰ, έντός τών πιστώσεων τοϋ εγκεκριμένου προϋ¬ 
πολογισμού καί τηρεί τά άναγκαΐα βιβλία καί στοιχεία, 
περί ών τό άρθρον 7 τοϋ παρόντος Όργανισμοΰ. 

"Αρθρον 6. 

Οικονομική διαχείρισις. 

1. Τό οικονομικόν έτος τοϋ Ιδρύματος άρχεται την Ιην 
Ίανουαρίου καί λήγει τήν 31ην Δεκεμβρίου έκάστου έτους. 
'Η οικονομική διαχείρισις τοϋ 'Ιδρύματος ένεργεΐται κατά 
τάς διατάξεις τοϋ Α.Ν. 2039/1939 καί τών είς έκτέλεσιν 
τούτου έκδοθέντων Διαταγμάτων. 

2. Οί τόκοι τοϋ κεφαλαίου τοϋ 'Ιδρύματος θά έμβάζων- 
ται τήν Ιην Ιουνίου έκάστου έτους έκ τοϋ έν Αονδίνω 'Τπο- 
καταστήματος τής Εθνικής Τραπέζης τής Ελλάδος είς τό 
έν Άθήναις καί παρά τή πλατεία Συντάγματος Υποκατά¬ 
στημα τής αύτής Τραπέζης, είς ό θά τηρήται ό δοσοληπτι- 
κός λογαριασμός τού Ιδρύματος. 

"Αρθρον 7. 

Βιβλία καί στοιχεία. 

1. 'Τπό τοϋ Ιδρύματος τηρούνται ύποχρεωτικώς τά 
κάτωθι βιβλία καί στοιχεία : 

α) Βιβλίον πρωτοκόλλου εισερχομένων καί έξερχομένων 
εγγράφων. 


β) Βιβλίον πρακτικών συνεδριάσεων τοϋ Διοικητικού 
Συμβουλίου, είς ο καταχωρίζονται κατά χρονολογικήν σειράν, 
πάσαι αί αποφάσεις κάί πράξεις αύτοϋ. 

γ) Βιβλίον λογιστικής παρακολουθήσεως, είς ό κατα¬ 
χωρίζονται άνελιπώς, κατά χρονολογικήν σειράν καί μετά 
τής δεούσης λογιστικής τάξεως τά κατά τήν διάρκειαν 
έκάστης χρήσεως πραγματοποιηθέντα έσοδα καί έξοδα. 

δ) Βιβλίον υποτρόφων, κατά τά έν άρθρω 34 τοϋ άπό 
18/23-8-1941 Καν. Διατάγματος οριζόμενα. 

ε) Στέλεχος διπλοτύπων άποδείξεων είσπράξεως ήριθμη- 
μένον κατ’ αύξοντα αριθμόν, τοϋ όλου αριθμού τών φύλλων 
βεβαιουμένου διά μονογραφής τοϋ Προέδρου ή τοϋ Αντι¬ 
προέδρου τοϋ Ιδρύματος. 

στ) Στέλεχος διπλοτύπων ενταλμάτων πληρωμής, ήρι- 
θμημένον καί θεωρημένου παρά τοϋ Προέδρου ή τοϋ Αντι¬ 
προέδρου τοϋ 'Ιδρύματος. 

2. Τό Διοικητικόν Συμβούλιον δύναται νά άποφασίζη 
τήν τήρησιν καί άλλων βιβλίων καί στοιχείων, άτινα ήθελε 
κρίνει άναγκαΐα διά τήν παρακολούθησιν τής διαχειρίσεως 
τής περιουσίας τοϋ Ιδρύματος καί τής έκτελέσεως τοϋ 
σκοποΰ αύτοϋ. 

"Αρθρον 8. 

Τροποποίησις Όργανισμοΰ. 

Ό παρών Όργανισμός δύναται νά τροποποιηθή ή συμ- 
πληρωθή διά Προεδρικού Διατάγματος, μετά πρότασιν του 
Διοικητικοϋ Συμβουλίου τοϋ 'Ιδρύματος, κατά τάς διατά¬ 
ξεις τών άρθρων 110 τοϋ ’Αστικού Κώδικος καί 98 τοϋ 
Α.Ν. 2039/1939. 

"Αρθρον 9. 

Τύχη περιουσίας έν διαλύσει τοϋ 'Ιδρύματος, 

Έν περιπτώσει διαλύσεως τοϋ 'Ιδρύματος, κατά τάς δια¬ 
τάξεις τοϋ άρθρου 118 τοϋ Άστικοΰ Κώδικος, ή περιουσία 
τούτου περιέρχεται είς έν έκ τών Κοινωφελών Ιδρυμάτων, 
τά όποια έχει ιδρύσει ή τυχόν θά ίδρύση είς τό μέλλον ό 
Ιωάννης Διαμαντή Πατέρας, δι’ άποφάσεως τοϋ Διοικη¬ 
τικού Συμβουλίου συνεδριάζοντας έν όλομελεία. 

(·*)' 

Περί έπεκτάσεως τών διατάξεων τών άρθρων 1 καί .2 τοϋ 
Νόμου 4464/1965 ώς έτροποποιήθησαν διά τών άρθρων 
43 τοϋ Ν. 22/1975 καί 29 τοϋ Ν. 434/1976 καί έπί 
τών υπαλλήλων Νου,ικών Προσώπων έποπτευομένων ύπό 
τοϋ ΤΕΝ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντες ύπ’ οψει : 

1. Τάς διατάξεις τοϋ άρθρου 2 παράγρ. II τοϋ Ν. 4464/ 
1965 περί τροποποιήσεως διατάξεων τινών τοϋ 'Υπαλληλι- 
κοϋ Κώδικος κ.λ.π. (ΦΕΚ 72 τ.Α') έν συνδυασμώ προς 
τήν παράγρ. 3 καί 4 άρθρου 43 τοϋ Ν. 22/197ο «περί 
ρυθμίσεως θεμάτων καταστάσεως τών δημοσίων διοικητι¬ 
κών υπαλλήλων καί υπαλλήλων Ν.Π.Δ.Δ. (ΦΕΚ 54 τ. Α ) 
καί τοϋ άρθρου 29 τοϋ Ν.434/1976 «περί πληρώσεως θέσεων 
καί ρυθμίσεως θεμάτων άφορώντων είς τήν κατάστασιν 
τών Δημοσίων υπαλλήλων καί υπαλλήλων Ν.ΙΙ.Δ.Δ.» 

(ΦΕΚ. 246 τ. Α'). 

2. Τάς διατάξεις τοϋ Α.Ν. 192/1936 «περί Εύρέσεως 
Εργασίας είς έργάτας θαλάσσης» (ΦΕΚ 438 τ. Α ). 

3. Τάς διατάξεις τοϋ άρθρου 2 τοϋ Νόμου 3170/1955 
«περί Ν.Α.Τ.» (ΦΕΚ 76 τ.Α'). 

4. Τάς διατάξεις τοϋ άρθρου 2 τοϋ Ν.Δ.224/1973 «περί 
μετατροπής τοϋ Ν.ΙΈ.Ν εις Γεν,· Νοσοκομεΐον Ε.Ν.». 

5. Την άπόφασιν τοϋ Σ.τ.Ε./Τμ. Α' 3281/1967 «περί 
Νομικής Προσωπικότητας Οίκου Ναύτου». 

6. Τήν ύπ’ άριθμ. 245/1977 γνωμοδότησιν τοϋ Συμβου¬ 
λίου τής Επικράτειας, προτάσει των Ήμετέρων έπί τής 
Προεδρίας Κυβερνήσεως, Οικονομικών και Εμπορικής 
Ναυτιλίας Υπουργών, άποφασίζομεν : 

"ΑρΟρον μόνον. 

Έπέκτασις διατάξεοιν. 

Αί διατάξεις τών άρθρων 1 και 2 τοϋ Ν. 4464/65 ως 
έτροποποιήθησαν διά τοϋ άρθρου 43 τοϋ Ν. 22/1975 «περί 
ρυθμίσεως θεμάτων καταστάσεως τών δημοσίων Διοικητικών 
υπαλλήλων καί υπαλλήλων Ν.Π.Δ.Δ.» καί τοϋ άρθρου 
29 τοϋ Ν.434/1976 «περί πληρώσεως θέσεων καί ρυθμί¬ 
σεως θεμάτων άφορώντων είς τήν κατάστασιν τών δημοσίων 


υπαλλήλων καί υπαλλήλων Ν.Π.Δ.Δ. έπεκτείνονται επί 
τών θέσεων προσωπικοΰ τών Κλάδων ΜΕ καί ΣΕ τοϋ 
Οίκου Ναύτου, Γραφείου Εύρέσεως Ναυτικής Εργασίας 
καί Νοσηλευτικού Ιδρύματος Εμπορικού Ναυτικού. 

Εις τον επί 'τής Εμπορικής Ναυτιλίας Υπουργόν, άνα- 
τίθεμεν τήν δημοσίευσιν καί έκτέλεσιν τοϋ παρόντος. 

Έν Άθήναις τή 27 Ιουνίου 1977 

Ο ΠΡΟΕΔΡΟΣ ΓΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ΟΙ ΥΠΟΥΡΓΟΙ 

ΓΕΩΡΓΙΟΣ ΡΑΛΛΗΣ ΕΥΑΓΓ. ΔΕΒΛΕΤΟΓΑΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΖ 


ΕΚ ΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 


